ນາງ ມີນາ ອ່ອນສີພັນລາ ນາງສາວນະຄອນຫຼວງວຽງຈັນ ປະຈຳປີ 2558
ວັນທີ 10 ເມສານີ້, ທີ່ສູນການຄ້າລາວໄອເຕັກ ນະຄອນຫຼວງວຽງຈັນ, ພະແນກນະຄອນຫຼວງວຽງຈັນ ໄດ້ຈັດການປະກວດນາງສາວນະຄອນຫຼວງວຽງຈັນ ມີທ່ານ ສາຍທອງ ແກ້ວດວງດີ ຮອງເຈົ້າຄອງນະຄອນຫຼວງວຽງຈັນ ຫົວໜ້າຮັບຜິດຊອບງານບຸນປີໃໝ່ລາວ ພສ 2558, ມີພະນັກງານການນຳຂັ້ນສູງພັກ-ລັດ, ແຂກພາຍໃນ ແລະ ຕ່າງປະເທດ, ພໍ່ແມ່ຜູ້ປົກຄອງ, ຄະນະກຳມະການ ແລະ ຊວາວນະຄອນຫຼວງວຽງຈັນ 1000 ກວ່າຄົນເຂົ້າຮ່ວມ.
ການປະກວດນາງສາວນະຄອນຫຼວງປະຈໍາປີ ພສ 2558 ຄັ້ງນີ້, ມີນາງສາວງາມ 20 ຄົນ, ຈາກ 9 ຕົວເມືອງທົ່ວນະຄອນຫຼວງວຽງຈັນເຂົ້າຮ່ວມ. ຄັດເລືອກເອົາ 7 ສາວງາມ ເພື່ອເປັນຕົວແທນຂອງລູກສາວທັງ 7 ຂອງພະຍາກະບິນລະພົນ ປະຈຳປີ ພສ 2558.
– ຜົນການປະກວດຜູ້ໄດ້ຮັບລາງວັນທີ 1 , ນາງ ມີນາ ອ່ອນສີພັນລາ ຈາກເມືອງສີໂຄດຕະບອງ, ໄດ້ຮັບລາງວັນ 15 ລ້ານກີບ ມົງກຸດມູນຄ່າ 25 ລ້ານກີບ ພ້ອມສາຍສະພາຍ.
– ຜູ້ໄດ້ຮັບລາງວັນທີ 2 , ນາງ ວິໄລລັກ ອຸ່ນນະລາດ ຈາກມເມືອງສີສັດຕະນາກ ໄດ້ຮັບລາງວັນ 8 ລ້ານກີບ ພ້ອມສາຍສະພາຍ.
– ຜູ້ໄດ້ຮັບລາງວັນທີ 3 , ນາງ ເນດນິດາ ພິລາເກດ ຈາກເມືອງສີໂຄດຕະບອງ, ໄດ້ຮັບລາງວັນ 5 ລ້ານກີບ ພ້ອມສາຍສະພາຍ.
– ຜູ້ໄດ້ຮັບລາງວັນທີ 4 , ພູນຊັບ ພົນໂຍທາ ຈາກບ້ານຊຽງດາ, ນາງ ສຸກສະຫວັນ ຫຼວງລາດ ຈາກເມືອງໄຊເສດຖາ, ນາງ ຕາດຳ ເຮືອງຄຳດີ ຈາກບ້ານດອນແດງ ແລະ ນາງພັນນິພາ ສີພັນດອນ ຈາກບ້ານສົມສະໜຸກ ທັງ 3 ໄດ້ຮັບລາງວັນຄົນລະ 3 ລ້ານກີບ ພ້ອມສາຍສະພາຍ.
ນອກຈາກນີ້, ທັງ 7 ສາວງາມ ຈະໄດ້ເຂົ້າຮ່ວມກິດຈະກຳໃນບຸນປີໃໝ່ລາວ ພສ 2558 ທີ່ຈະຈັດຂື້ນວັນທີ 14-16 ເມສານີ້.
ສ່ວນນາງສາວຂວັນໃຈມິດຕະພາບນາງ ຕາດໍາ ເຮືອງຄໍາດີ, ນາງສາວຂວັນໃຈມະຫາຊົນ ນາງ ມີນາ ອ່ອນສີພັນລາ, ຂວັນໃຈມິດຕະພາບ ນາງ ເນດນິດາ ພິລາເກດ ຂວັນໃຈຊ່າງພາບ ໄດ້ຮັບລາງວັນຄົນລະ 2 ລ້ານກີບ.
ຂໍຂອບໃຈ ຂ່າວຈາກ ລາວໂພສຕ໌